Busójárás

A busójárás egy tavaszváró, téltemető [népszokás](https://hu.wikipedia.org/wiki/N%C3%A9pszok%C3%A1sok), a [Mohácson](https://hu.wikipedia.org/wiki/Moh%C3%A1cs) és környékén élő, többségükben [római katolikus](https://hu.wikipedia.org/wiki/R%C3%B3mai_katolikus_egyh%C3%A1z) [délszlávok](https://hu.wikipedia.org/wiki/D%C3%A9lszl%C3%A1vok), a [sokácok](https://hu.wikipedia.org/wiki/Sok%C3%A1cok) [farsangi](https://hu.wikipedia.org/wiki/Farsang) [alakoskodása](https://hu.wikipedia.org/wiki/Alakoskod%C3%A1s%22%20%5Co%20%22Alakoskod%C3%A1s), amelyet a sokácok poklade néven is neveznek, ami a [karnevál](https://hu.wikipedia.org/wiki/Karnev%C3%A1l) szó [horvát](https://hu.wikipedia.org/wiki/Horv%C3%A1t_nyelv) megfelelője.A mohácsi busójárás 2009-től szerepel az [UNESCO](https://hu.wikipedia.org/wiki/UNESCO%22%20%5Co%20%22UNESCO)szellemi örökség reprezentatív listáján. 2012 óta a mohácsi busójárás [hungarikumnak](https://hu.wikipedia.org/wiki/Hungarikum_%28jog%29) számít, ami elsősorban a mohácsi civil társadalom, a busócsoportok, a maszkfaragók és jelmezkészítők sikere.

A vízkereszttől (január 6.) hamvazószerdáig, a nagyböjt kezdetéig tartó időszak, a farsang, az európai kultúrkörben tradicionálisan a vidám mulatságok és lakomák időszaka. Mohácson a [farsangkor](https://hu.wikipedia.org/wiki/Farsang) a busók a hagyományoknak megfelelően öltöznek fel. A legnagyobb mulatság [farsangvasárnap](https://hu.wikipedia.org/wiki/Farsang) van. A télűző fesztivál a „farsang farka” három napig tart, amelynek csúcspontja a karnevál.

A „műsor” fő elemei:

partraszállás,

jelmezes felvonulás

koporsó vízre bocsátása

A partraszállás során a túlparti – ahogyan a helybéliek mondják – „Szigetből” (s [Kismohácsról](https://hu.wikipedia.org/wiki/Moh%C3%A1cs), amely Mohács város déli, belterületi része) eveznek át ladikokon a busók. Ezután a jelmezesek a [Kóló](https://hu.wikipedia.org/wiki/K%C3%B3l%C3%B3) térről a főtérre vonulnak. Sötétedéskor, a farsangi (télbúcsúztató) koporsó vízre bocsátása után az egybegyűltek máglyagyújtással égetik el a telet jelképező koporsót és a főtéren körtáncokat járnak. A fesztivál vendégeinek tanácsos a kicsiny gyermekeket a karnevál zajongásától távol tartani, mert a kicsik az ágyúlövéstől és erős kolompolástól, kerepléstől könnyen megijedhetnek. Figyelemmel kell lenni arra is, hogy a maszkokon a szemnek fúrt kis lyuk miatt a busóknak nincs teljes térlátásuk, ezért a mellettük, alattuk, felettük lévő tárgyakat és a fesztivál vendégeit csak részlegesen érzékelik.